โครงการอาร์ทิมิส

โครงการอาร์ทิมิส () เป็นโครงการการบินอวกาศของมนุษย์ระดับนานาชาติที่นำโดยสหรัฐ มีเป้าหมายหลักคือการส่งมนุษย์กลับคืนสู่ดวงจันทร์ (โดยเฉพาะขั้วใต้ของดวงจันทร์) ภายใน พ.ศ. 2567 หากสำเร็จ จะเป็นภารกิจลงจอดบนดวงจันทร์ครั้งแรกนับตั้งแต่อะพอลโล 17 ใน พ.ศ. 2515 ซึ่งเป็นเที่ยวบินไปดวงจันทร์ครั้งสุดท้ายของโครงการอะพอลโล

โครงการอาร์ทิมิสเริ่มต้นในเดือนธันวาคม พ.ศ. 2560 โดยเป็นการปรับโครงสร้างองค์กรและความพยายามอย่างต่อเนื่องในการฟื้นฟูโครงการอวกาศของสหรัฐ ตั้งแต่ปี พ.ศ. 2552 เป้าหมายระยะสั้นที่ระบุไว้คือการพาผู้หญิงคนแรกลงเหยียบบนพื้นดวงจันทร์ วัตถุประสงค์ระยะกลางเป็นการจัดตั้งทีมสำรวจระหว่างประเทศและการตั้งฐานของมนุษย์อย่างยั่งยืนบนดวงจันทร์ วัตถุประสงค์ระยะยาวคือการวางรากฐานสำหรับบริษัทเอกชนในการสร้างเศรษฐกิจดวงจันทร์ และสุดท้ายการทำภารกิจโดยลูกเรือเพื่อไปยังดาวอังคารและไกลกว่านั้น

โครงการอาร์ทิมิสดำเนินการโดยนาซาและผู้รับเหมาการบินอวกาศเชิงพาณิชย์ของสหรัฐ โดยร่วมมือกับองค์การอวกาศยุโรปและหน่วยงานด้านอวกาศของประเทศอื่นๆ ประเทศอื่น ๆ ได้รับเชิญให้เข้าร่วมโครงการผ่านการลงนามในข้อตกลงอาร์ทิมิส ซึ่งเปิดให้ลงนามตั้งแต่เดือนตุลาคม พ.ศ. 2563

 หมายเหตุ 

 อ้างอิง 

 แหล่งข้อมูลอื่น 

 Moon to Mars portal at NASA
 Artemis program at NASA
 Monthly report  by the Exploration Systems Development (ESD)

หมวดหมู่:โครงการอาร์ทิมิส
หมวดหมู่:สหรัฐอเมริกาในคริสต์ทศวรรษ 2010
หมวดหมู่:สหรัฐอเมริกาในคริสต์ทศวรรษ 2020
หมวดหมู่:การบินอวกาศในคริสต์ทศวรรษ 2020
หมวดหมู่:โอไรออน (ยานอวกาศ)
หมวดหมู่:บริการขนส่งสัมภาระขึ้นสู่ดวงจันทร์เชิงพาณิชย์
หมวดหมู่:การสำรวจดวงจันทร์
หมวดหมู่:โครงการการบินอวกาศมนุษย์
หมวดหมู่:โครงการนาซา